CELEX: 32018R0401
Language: bg
Date: 2018-03-14 00:00:00
Title: Регламент (ЕС) 2018/401 на Комисията от 14 март 2018 година за изменение на Регламент (ЕС) № 139/2014 по отношение на класификацията на писти за излитане и кацане

15.3.2018   
            
            
               BG
            
            
               Официален вестник на Европейския съюз
            
            
               L 72/17
            
         РЕГЛАМЕНТ (ЕС) 2018/401 НА КОМИСИЯТА
   от 14 март 2018 година
   за изменение на Регламент (ЕС) № 139/2014 по отношение на класификацията на писти за излитане и кацане
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 8а, параграф 5 от него,
   като има предвид, че:
   
               (1)
            
            
               Приложение I към Регламент (ЕС) № 139/2014 на Комисията (2) съдържа определения на термините „писта за излитане и кацане по прибори“ за целите на посочения регламент. Разпоредбите на посочения регламент следва да отразяват съвременните технологии и най-добрите практики в областта на летищата и да вземат предвид приложимите международни стандарти.
            
         
               (2)
            
            
               Международната организация за гражданско въздухоплаване (ИКАО), в своето писмо към държавите AN 41.2.24—13/20, прие изменение 11-Б на приложение 14, том 1 към Чикагската конвенция, което е в сила в договарящите се държави от ИКАО, считано от 13 ноември 2014 г. Измененията направени там опростяват съществуващата класификация на подходите към пистата и описват по-точно различните видове операции за подход и кацане.
            
         
               (3)
            
            
               Посочените изменения в приложение 14 към Чикагската конвенция следва да бъдат отразени в Регламент (ЕС) № 139/2014, по-специално в разпоредбите относно операции за подход с навигация, основана на летателните характеристики (PBN), и с вертикална навигация, както и изискванията към пистата за излитане и кацане във връзка с операциите за подход. Освен това следва да се улесни изпълнението на операции за подход с навигация, основана на летателните характеристики, и с вертикална навигация от значителен брой летища без необходимост от модернизиране на тяхната инфраструктура на пистата.
            
         
               (4)
            
            
               Поради това Регламент (ЕС) № 139/2014 следва да бъде съответно изменен.
            
         
               (5)
            
            
               Мерките, предвидени в настоящия регламент, се основават на Становище 03/2016, публикувано от Европейската агенция за авиационна безопасност в съответствие с член 17, параграф 2, буква б) и член 19, параграф 1 от Регламент (ЕО) № 216/2008.
            
         
               (6)
            
            
               Мерките, предвидени в настоящия регламент, са в съответствие със становището на комитета, създаден съгласно член 65 от Регламент (ЕО) № 216/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 139/2014 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 март 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 79, 19.3.2008 г., стр. 1.
   
      (2)  Регламент (ЕС) № 139/2014 на Комисията от 12 февруари 2014 г. за определяне на изискванията и административните процедури във връзка с летищата в съответствие с Регламент (ЕО) № 216/2008 на Европейския парламент и на Съвета (ОВ L 44, 14.2.2014 г., стр. 1).
   
      ПРИЛОЖЕНИЕ
      Приложение I към Регламент (ЕС) № 139/2014 се изменя, както следва:
      
                  1)
               
               
                  точка 22 се заменя със следното:
                  
                              „22)
                           
                           
                              „писта за излитане и кацане по прибори“ означава един от следните видове писти, предназначени за въздухоплавателни средства, изпълняващи подход за кацане по прибори:
                              1.   „писта, оборудвана за неточен подход за кацане“: писта, оборудвана с визуални помощни средства и с поне едно невизуално помощно средство, предназначена за операции по кацане след операция за подход по прибори от тип А;
                              2.   „писта, оборудвана за точен подход за кацане, категория I“: писта, оборудвана с визуални помощни средства и с поне едно невизуално помощно средство, предназначена за операции по кацане след операция за подход по прибори от тип Б CAT I;
                              3.   „писта, оборудвана за точен подход за кацане категория II“: писта, оборудвана с визуални помощни средства и с поне едно невизуално помощно средство, предназначена за операции по кацане след операция за подход по прибори от тип Б CAT II;
                              4.   „писта, оборудвана за точен подход за кацане, категория III“: писта, оборудвана с визуални помощни средства и с поне едно невизуално помощно средство, предназначена за операции по кацане след операция за подход по прибори от тип Б CAT IIIA, IIIB или IIIC към и по протежение на повърхността на пистата;“;
                           
                        
            
                  2)
               
               
                  вмъкват се следните точки 47а и 47б:
                  
                              „47а)
                           
                           
                              „операция за подход по прибори тип А“ означава операция за подход по прибори с минимална относителна височина на снижение или височина за вземане на решение 75 m (250 ft) или по-голяма;
                           
                        
                              47б)
                           
                           
                              „операция за подход по прибори тип Б“ означава операция за подход по прибори с височина за вземане на решение по-малка от 75 m (250 ft). Операциите за подход по прибори тип Б се категоризират както следва:
                              1.   Категория I (CAT I): височина за вземане на решение не по-малка от 60 m (200 ft) и или с хоризонтална видимост не по-малка от 800 m, или с хоризонтална видимост на пистата не по-малка от 550 m;
                              2.   Категория II (CAT II): височина за вземане на решение по-малка от 60 m (200 ft), но не по-малка от 30 m (100 ft), и хоризонтална видимост на пистата не по-малка от 300 m;
                              3.   Категория IIIA (CAT IIIA): височина за вземане на решение по-малка от 30 m (100 ft) или без височина на вземане на решение и с хоризонтална видимост на пистата, не по-малка от 175 m;
                              4.   Категория IIIB (CAT IIIB): височина за вземане на решение по-малка от 15 m (50 ft) или без височина на вземане на решение и с хоризонтална видимост на пистата по-малка от 175 m, но не по-малка от 50 m;
                              5.   Категория IIICB (CAT IIIC): без височина за вземане на решение и без ограничения за хоризонталната видимост на пистата;“.